cyanic-selkie/wikianc huggingface dataset:
Σαρλ Λεκλέρ
Σεζόν 2020
Στον επόμενο αγώνα, το Γκραν Πρι της Ουγγαρίας, ο Λεκλέρ κατατάχθηκε έκτος, μια θέση πάνω από τον Vettel. Στον αγώνα, ο Λεκλέρ είχε προβλήματα με τη φθορά των ελαστικών και γενικότερα έλλειψη ταχύτητας και τερμάτισε στην εντέκατη θέση, πέντε θέσεις πίσω από τον Vettel. Ο Λεκλέρ κατατάχθηκε στην τέταρτη θέση στο Γκραν Πρι της Μεγάλης Βρετανίας και τελικά τερμάτησε τρίτος, κατακτώντας το δωδέκατο podium την καριέρα του στη Formula One και το δεύτερο της σεζόν. Για το Γκραν Πρι για τον εορτασμό 70 ετών της Formula One ο Λεκλέρ κατατάχθηκε όγδοος. Κατάφερε τελικά μέσω μια στρατηγικής ενός pit- stop να ανέβει στην τέταρτη θέση στον αγώνα.
Πρωτού συμμετάσχει στο Γκραν Πρι για τα 70 έτη το 2020 στο Σίλβερστοουν, ο Λεκλέρ αντέδρασε οργισμένα σε καταγγελίες ότι ήταν ρατσιστής και ενάντιος στο κίνημα Black Lives Matter, απαντώντας λέγοντας οτι ο ρατσισμός είναι "απεχθής" και κατηγορώντας τα πρωτοσέλιδα που προσπαθούσαν να παραποιήσουν τα λόγια του. Οι κατηγορίες ήρθαν αφότου ήταν ένας από τους έξι οδηγούς που επέλεξαν να μην γονατήσουν κατα τη διάρκεια των προ-αγωνιστικών τελετών του παγκόσμιου πρωταθλήματος της Formula One, σαν μέρος της καμπάνιας έναντι του ρατσισμού στα αθλήματα. Δήλωσε ότι επέλεξε να μην γονατίσει λόγω των αρνητικών πολιτικών συνειρμών που πίστευε ότι μια κίνηση σαν αυτή θα δημιουργούσε.
Ξεκινώντας από τον δωδέκατο γύρο στο Πορτιμάο, ο Λεκλέρ ξεκίνησε ένα σερί τριών συνεχόμενων αποτελεσμάτων στους πρώτους πέντε. Στο γεμάτο βροχή Γκραν Πρι της Τουρκίας, ο Λεκλέρ έτρεχε στην τρίτη θέση μετά από ένα comeback από τη δέκατη τέταρτη θέση στις ενδιάμεσες γόμες στα λάστιχα. Όμως, ένα λάθος ενώ προσπαθούσε να προσπεράσει τον Sergio Perez για τη δεύτερη θέση στον τελικό γύρο κατέληξε με τον Λεκλέρ να βγαίνει εκτός πίστας και να χάνει την τρίτη θέση και το podium στον ομόσταβλό του Vettel. Ο διπλός αγώνας στο Μπαχρέιν ήταν αρκετά αδιάφορος για τον Λεκλέρ που τερμάτισε δέκατος στον πρώτο αγώνα και αποσύρθηκε μετά από επαφή με τον Perez στον πρώτο γύρο του δεύτερου Γκραν Πρι. Στον τελευταίο γύρο του Άμπου Ντάμπι, και οι δύο Ferraris είχαν σημαντική έλλειψη ρυθμού και τερμάτισαν εκτός πόντων, με τον Λεκλέρ στη δέκατη τρίτη θέση, μπροστά από τον Vettel. Ο Λεκλέρ τερμάτισε στην κατάταξη του πρωταθλήματος στην όγδοη θέση, πετυχαίνοντας 98 βαθμούς.
2021 και η συνέχεια
Ο Λεκλέρ αναμένεται να οδηγήσει στη Ferrari μέχρι το τέλος του 2024. Ο Λεκλέρ τώρα έχει έναν νέο συνοδηγό στη Ferrari για το 2021 με τον Κάρλος Σάινθ Τζούνιορ (Carlos Sainz Jr.) να εισέρχεται στην ομάδα ως αντικαταστάτης για τον Sebastian Vettel, που είχε ανακοινωθεί ότι θα φύγει από την ομάδα στις αρχές του 2020. Ο Λεκλέρ ξεκίνησε στο Γκραν Πρι του Μπαχρέιν του 2021 τέταρτος πίσω από τον Valterri Bottas και τερμάτισε έκτος. Τότε ξεκίνησε και τερμάτισε τέταρτος στο Γκραν Πρι της Εμίλια Ρομάνια πίσω από τον Λάντο Νόρρις (Lando Norris) αφού δυσκολεύτηκε να κρατήσει τον ρυθμό μετά την κόκκινη σημαία στα μέσα του αγώνα. Αναγκάστηκε να περάσει τον μισό αγώνα χωρίς επικοινωνία με την ομάδα μέσω ασυρμάτου. Ο Λεκλέρ τότε τερμάτισε έκτος στο Πορτογαλικό Γκραν Πρι κάτι που τον θέτει στην πέμπτη θέση στη βαθμολογία, πάνω από τον ομόσταβλό του Sainz, που τερμάτισε εντέκατος στον αγώνα.
Άλλα εγχειρήματα και φιλανθρωπίες
Ο Λεκλέρ έκανε μια εμφάνιση στην ταινία "Le Grand Rendez-vous", μια ανακατασκευή της μικρής γαλλικής ταινίας του 1976 "C'etait un rendez-vous". Το 2020, ο Λεκλέρ έχει γίνει επίσης ένα διαφημιστικό μοντέλο για την Giorgio Armani.
Το 2018, ο Λεκλέρ χρήστηκε Πρέσβης για το Ίδρυμα της Πριγκίπισσας Σαρλίν του Μονακό, βοηθώντας να προαχθούν τα πλεονεκτήματα του να μαθαίνει κάποιος να κολυμπάει. Το 2020, ο Λεκλέρ βοήθησε τον Ερυθρό Σταυρό του Μονακό, μοιράζοντας γεύματα και μεταφέροντας ιατρικό εξοπλισμό μέσω της πανδημίας του COVID-19 στο Μονακό. Έχει επίσης υποστηρίξει τον Ιταλικό Ερυθρό Σταυρό και τις καμπάνιες για συγκέντρωση χρημάτων, παροτρύνοντας τις δωρεές προς τις προσπάθειες ενίσχυσης.
Πηγές - Παραπομπές
Κατηγορία:Μονεγάσκοι οδηγοί Φόρμουλα 1
Άσανδρος του Βοσπόρου
Ο Άσανδρος Φιλοκαίσαρ Φιλορωμαίος (110 – 17 π.Χ.) από τη δυναστεία Τιβερίων-Ιουλίων του Βοσπόρου ήταν -ως Ρωμαίος πελάτης- βασιλιάς τού Κιμμερίου Βοσπόρου. Ήταν Έλληνας, με πιθανή περσική καταγωγή. Δεν είναι πολλά γνωστά για την οικογένειά του και την πρώιμη ζωή του. Ξεκίνησε τη σταδιοδρομία του ως στρατηγός υπό τον Φαρνάκη Β΄ βασιλιά τού Πόντου (Φαρνάκη τού Βοσπόρου). Σύμφωνα με ορισμένους μελετητές, ο Άσανδρος πήρε ως πρώτη σύζυγό του μία γυναίκα, που ονομάζεται Γλυκαρεία, γνωστή από μία ελληνική επιγραφή που έχει διασωθεί: «Γλυκαρεία, Aσάνδρου γυνή».
Εξέγερση κατά τού Φαρνάκη Β΄
Μέχρι το 47 π.Χ. ο Άσανδρος είχε νυμφευτεί τη Δύναμη, κόρη τού Φαρνάκη Β΄ από μία Σαρμάτισσα σύζυγο, ως δεύτερη σύζυγό του. Ήταν εγγονή τού βασιλιά Μιθριδάτη ΣΤ΄ του Πόντου από την πρώτη σύζυγό του, την (αδελφή του) Λαοδίκη.
Ο Φαρνάκης Β΄ νίκησε τον Ρωμαίο στρατηγό Γναίο Δομίτιο Καλβίνο, αλλά στη συνέχεια ηττήθηκε από τον Ιούλιο Καίσαρα. Μετά την ήττα αυτή, ο Φαρνάκης Β΄ κατέφυγε στη Σινώπη με 1.000 ιππείς. Από τη Σινώπη ο Φαρνάκης Β΄ απέπλευσε στον Κιμμέριο Βόσπορο (χωρίς τα άλογά του), σκοπεύοντας να ανακτήσει το βασίλειό του από τον Άσανδρο. Κατέλαβε τη Θεοδοσία και το Παντικάπαιο. Σε απάντηση, ο Άσανδρος τού επιτέθηκε. Ο Φαρνάκης Β΄ νικήθηκε και σκοτώθηκε στη μάχη, καθώς δεν είχε άλογα και οι άνδρες του δεν ήταν συνηθισμένοι να πολεμούν ως πεζοί. Ο Στράβων έγραψε ότι ο Άσανδρος κατέλαβε τον Βόσπορο.
Ανατροπή τού Ασάνδρου
Ο Άσανδρος σύντομα ανατράπηκε από τον θρόνο του: ο Ιούλιος Καίσαρας χορήγησε τετραρχία στη Γαλατία και τον τίτλο τού βασιλιά τον έδωσε στον Μιθριδάτη της Περγάμου. Τού Μιθριδάτη επέτρεψε επίσης να διεξάγει πόλεμο εναντίον του Ασάνδρου και να κατακτήσει τον Κιμμέριο Βόσπορο, επειδή ο Άσανδρος «ήταν μοχθηρός με τον φίλο του Φαρνάκη». Όταν ο Καικίλιος Βάσος σχεδίασε μία εξέγερση κατά του Καίσαρα και συγκέντρωσε στρατεύματα για να καταλάβει τη Συρία στα τέλη του 47 π.Χ. ή στις αρχές του 46 π.Χ., ισχυρίστηκε ότι «συνέλεγε αυτά τα στρατεύματα για τη χρήση του Μιθριδάτη της Περγάμου σε μία εκστρατεία κατά του Βοσπόρου». Πράγματι ο Μιθριδάτης της Περγάμου ανέτρεψε τον Άσανδρο και έγινε ο Μιθριδάτης Α΄ του Βοσπόρου.
Αποκατάσταση στο βασίλειο του Βοσπόρου
Ο Άσανδρος επέστρεψε και νίκησε τον Μιθριδάτη Α΄ το 47/46 π.Χ. Κάπου μεταξύ 27 και 17 π.Χ. ο Αύγουστος αναγνώρισε επίσημα τον Άσανδρο ως βασιλιά τού Βοσπόρου.
Σύμφωνα με τον Στράβωνα, ο Άσανδρος έκλεισε τον ισθμό της Χερσονήσου (Ταυρικής, σύγχρονης Κριμαίας) κοντά στη Μαιώτιδα λίμνη (η θάλασσα του Αζόφ) με ένα τείχος μήκους 360 σταδίων (ήτοι 53 χλμ. ή 35 μίλια), που είχε δέκα πύργους σε κάθε στάδιο. Το τείχος μάλλον κτίστηκε, επειδή οι Γεωργιανοί της περιοχής ασχολούνταν με την πειρατεία. Αυτός ο ισθμός ήταν πιθανώς ο σύγχρονος Ισθμός του Περεκόπ.
Επακόλουθα γεγονότα
Ο Άσανδρος είχε νυμφευτεί τη Δύναμη, βασίλισσα τού Βοσπόρου. Ο Κάσσιος Δίων έγραψε, ότι κάποιος Σκριβόνιος ισχυρίστηκε, ότι ήταν εγγονός του Μιθριδάτη ΣΤ΄ και ότι είχε λάβει το βασίλειο του Βοσπόρου από τον Αύγουστο μετά το τέλος τού Ασάνδρου. Κέρδισε τον έλεγχο τού βασιλείου νυμφευόμενος τη Δύναμη (ως 2ος σύζυγός της), στην οποία είχε εμπιστευθεί την αντιβασιλεία τού Βοσπόρου ο σύζυγός της. Ο Μάρκος Βιψάνιος Αγρίππας έστειλε εναντίον του τον Πολέμονα Α΄ του Πόντου. Ο Σκριβόνιος σκοτώθηκε από τούς υπηκόους του, πριν φτάσει εκεί ο Πολέμωνας Α΄, επειδή είχαν ακούσει για την προέλασή του. Αντιστάθηκαν στον Πολέμωνα Α΄, διότι φοβήθηκαν, ότι μπορεί να τεθεί βασιλιάς τους. Ο Πολέμων Α΄ τούς νίκησε, αλλά δεν μπόρεσε να καταπνίξει την εξέγερση, μέχρι που ο Αγρίππας πήγε στη Σινώπη για να προετοιμάσει μία εκστρατεία εναντίον τους· τότε παραδόθηκαν. Ο Πολέμων Α΄ διορίστηκε βασιλιάς τους και νυμφεύτηκε τη Δύναμη (ως 3ος σύζυγός της) με τη συγκατάθεση τού Αυγούστου.
Η Δύναμις απεβίωσε το 14 π.Χ. και ο Πολέμων Α΄ κυβέρνησε μέχρι το τέλος του το 8 π.Χ., οπότε τον διαδέχθηκε ο γιος τού Ασάνδρου και της Δύναμης, Ασπούργος.
Οικογένεια
Νυμφεύτηκε τη Δύναμη των Μιθριδατιδών βασίλισσα του Κιμμερίου Βοσπόρου, κόρη του Φαρνάκη Β΄ του Πόντου και είχε τέκνα:
Εξωτερικοί σύνδεσμοι
Κατηγορία:Μονάρχες του Βασιλείου του Βοσπόρου
Ινονού
Η ονομασία Ινονού μπορεί να αναφέρεται σε:
Στανισλάβ Σούσκεβιτς
Ως επιστήμονας, είναι Αντίστοιχο Μέλος της Λευκορωσικής Ακαδημίας Επιστημών, Διδάκτωρ Φυσικής και Μαθηματικών, έχει λάβει διάφορα κρατικά βραβεία, είναι καθηγητής και συγγραφέας και δημιουργός εγχειριδίων και έχει δημιουργήσει πάνω από 150 άρθρα και 50 εφευρέσεις.
Επισκόπηση
Γεννήθηκε στις 15 Δεκεμβρίου 1934 στο Μινσκ. Οι γονείς του είναι δάσκαλοι που προέρχονται από αγροτικές οικογένειες. Ο πατέρας του Στανισλάβ Πέτροβιτς Σούσκεβιτς (γεννημένος στις 19 Φεβρουαρίου 1908 στο Μινσκ) συνελήφθη στη δεκαετία του 1930 και αποφυλακίστηκε το 1956.
Ο Σούσκεβιτς είναι παντρεμένος με τη σύζυγό του Ιρίνα από το 1976. Σύμφωνα με τον ίδιο, η σύζυγος του ήταν αυτή που τον ανάγκασε να ξεκινήσει έναν υγιεινό τρόπο ζωής. Έχει ένα γιο που ονομάζεται Στανισλάβ και μια κόρη, την Έλενα.
Πολιτική δραστηριότητα
Στις 8 Δεκεμβρίου 1991, στο Μπελαβέζσκαγια Πούστσα και μαζί με τους ηγέτες της Ρωσίας (Μπόρις Γέλτσιν) και της Ουκρανίας (Λεονίντ Κράβτσουκ), υπέγραψε δήλωση για την διάλυση της Σοβιετικής Ένωσης και την ίδρυση της Κοινοπολιτείας Ανεξάρτητων Κρατών. Η διακήρυξη έγινε αργότερα γνωστή ως «Συμφωνίες Μπελαβέζα».
Ο Σούσκεβιτς απέσυρε από τη Λευκορωσία το σοβιετικό πυρηνικό οπλοστάσιο (τόσο το τακτικό όσο και το στρατηγικό), χωρίς προϋποθέσεις ή αποζημιώσεις από τη Ρωσία ή τη Δύση. Ωστόσο, άλλες μεταρρυθμίσεις έπαυσαν να γίνονται λόγω της αντίθεσης από το κοινοβούλιο καθώς και από τον πρωθυπουργό Βιατσεσλάβ Κεμπίτς.
Στα τέλη του 1993, ο Αλεξάντερ Λουκασένκο, τότε πρόεδρος της επιτροπής για την καταπολέμηση της διαφθοράς στο κοινοβούλιο της Λευκορωσίας, κατηγόρησε 70 ανώτερους κυβερνητικούς αξιωματούχους, συμπεριλαμβανομένου του Σούσκεβιτς, για διαφθορά, συμπεριλαμβανομένης της κλοπής κρατικών κονδυλίων για προσωπικούς σκοπούς. Οι κατηγορίες του Λουκασένκο είχαν ως αποτέλεσμα την πραγματοποίηση ψηφοφορίας εμπιστοσύνης, τη οποία έχασε ο Σούσκεβιτς. Ο Σούσκεβιτς αντικαταστάθηκε από τον Βιατσεσλάβ Κουζνετσόφ και αργότερα από τον Μιετσισλάου Χριμπ.
Το 2002, ο κόσμος έμαθε για μια εξαιρετικά ασυνήθιστη δικαστική υπόθεση. Ο Σούσκεβιτς άσκησε αγωγή εναντίον του Υπουργείου Εργασίας και Κοινωνικών Ασφαλίσεων της Λευκορωσίας: λόγω του πληθωρισμού, η σύνταξή του ως πρώην αρχηγός κράτους ισοδυναμούσε με 1,80 δολάρια ΗΠΑ μηνιαίως. Για να κερδίσει εισόδημα, ο Σούσκεβιτς διδάσκει εκτενώς σε ξένα πανεπιστήμια, συμπεριλαμβανομένης της Πολωνίας, των Ηνωμένων Πολιτειών και των ασιατικών χωρών.
Το 2004 προσπάθησε να συμμετάσχει στις κοινοβουλευτικές εκλογές, αλλά η εκλογική επιτροπή απέρριψε την υποψηφιότητά του.
Συνεχίζει να δραστηριοποιείται στην πολιτική, και ηγείται στο Λευκορωσικό Κόμμα Σοσιαλδημοκρατικής Συνέλευσης.
Παραπομπές
Κατηγορία:Λευκορώσοι πολιτικοί Κατηγορία:Λευκορώσοι επιστήμονες
Σπαθαρικό
Το Σπαθαρικό είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Κοινότητες της Επαρχίας Αμμοχώστου
Οτούκεν
Το Οτούκεν είναι χωριό της επαρχίας Ισκέλε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Σπαθαρικό. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Ισκέλε
Μπόζα
Η Μπόζα είναι Δήμος της Ιταλικής επαρχίας του Οριστάνο στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο τον Μάιο του 2005. Η Μπόζα βρίσκεται περίπου στα δύο τρίτα του δρόμου στη δυτική παραλιακή ακτή της Σαρδηνίας, σε έναν μικρό λόφο περίπου 3 χιλιόμετρα εσωτερικά, στην όχθη του ποταμού Τέμο. Η πόλη διατηρούσε για πολλά χρόνια έναν πληθυσμό 8.000 κατοίκων αλλά ο αστικός της χαρακτήρας είναι διαφοροποιημένος σε σχέση με άλλες πόλεις στη Σαρδηνία. Τον σημαντικότερο ρόλο στην οικονομία της πόλης έχει η γεωργία και η αλιεία χάρη στην κοιλάδα του ποταμού κοντά στην ακτή που περιβάλλεται από λόφους και οροπέδια.
Η περιοχή κατοικείται από τους προιστορικούς χρόνους όπως επιβεβαιώνεται από την παρουσία πολλών Νουράγκι στην περιοχή, ιδρύθηκε μάλλον από Φοίνικες αλλά δεν υπάρχουν πηγές για τον αρχικό οικισμό. Η σημερινή πόλη της Μπόζα που ιδρύθηκε από την Οικογένεια Μαλασπίνα (1112) βρίσκεται σε απόσταση περίπου δυόμιση χιλιόμετρα από την αρχαία πόλη. Τον Μεσαίωνα ήταν επαρχιακή πρωτεύουσα και ανήκε στη Δικαιοδοσία του Λογκουντόρο, μετά την κατασκευή του κάστρου από τους Μαλασπίνα ο περισσότερος πληθυσμός μετακινήθηκε από τις ακτές στους λόφους. Παρέμεινε στην Οικογένεια Μαλασπίνα μέχρι τον 14ο αιώνα, στη συνέχεια την κατέλαβε ο Οίκος της Αραγωνίας και κυβερνήθηκε από τους Ισπανούς. Για σύντομο χρονικό διάστημα ανήκε στο Βασίλειο της Αρμπορέα που προήλθε από τη Δικαιοδοσία της Αρμπορέας.
Εξωτερικοί σύνδεσμοι
Κατηγορία:Πόλεις της Σαρδηνίας Κατηγορία:Κοινότητες της Επαρχίας του Οριστάνο
Λευκοκυτταρική εστεράση
Ο προσδιορισμός του ενζύμου της λευκοκυτταρικής εστεράσης (εστεράση των λευκοκυττάρων) χρησιμοποιείται για την ανίχνευση των πυοσφαιρίων των ούρων δηλαδή των νεκρών λευκών αιμοσφαιρίων που ανιχνεύονται στα ούρα, κατά κύριο λόγο σε λοιμώξεις του ουροποιητικού συστήματος. Λόγω της μεγάλης σημασίας των πυοσφαιρίων ο προσδιορισμός τους αποτελεί βασική παράμετρο της λεγόμενης γενικής εξέτασης ούρων. Ο προσδιορισμός τους μπορεί να γίνει κατά σειρά με τους εξής τρόπους:
Η λευκοκυτταρική εστεράση βρίσκεται μέσα στα αζουρόφιλα κοκκία των κοκκιώδη λευκοκυττάρων δηλαδή των ουδετερόφιλων, ηωσινόφιλων και βασεόφιλων. Απουσιάζει δηλαδή από τα λεμφοκύτταρα. Ανιχνεύεται ακόμα και αν τα πυοσφαίρια καταστραφούν.
Ο προσδιορισμός του ενζύμου, δηλαδή των πυοσφαιρίων με χημικό τρόπο, ξεκίνησε την δεκαετία του 1990 λόγω της αυξημένης ανάγκης για μείωση του κόστους των εργαστηριακών εξετάσεων και ταυτόχρονης μεγιστοποίησης της χρήσης αυτοματισμών για την παραγωγή και μεταφορά των εργαστηριακών πληροφοριών. Ο προσδιορισμός της μείωσε το σημαντικό εργατικό κόστος της μικροσκόπησης. Παράλληλα αποτέλεσε και ένα χρήσιμο διαγνωστικό εργαλείο αφού αρκετές φορές τα πυοσφαίρια καταστρέφονται και δεν είναι δυνατή η παρατήρησή τους στο μικροσκόπιο.
Προσδιορισμός με Ταινία εξέτασης ούρων
Η περιοχή αντίδρασης της λευκοκυτταρικής εστεράσης πάνω στην ταινία των ούρων περιέχει σαν υπόστρωμα ένα εστέρα του ινδοξυλίου που διασπάται σε ινδοξύλιο, με την επίδραση της εστεράσης των λευκών αιμοσφαιρίων. Το ινδοξύλιο στη συνέχεια οξειδώνεται, με το ατμοσφαιρικό οξυγόνο, προς ινδικάνη, χρώματος κυανού. Η ένταση του χρώματος βαθμονομείται από συνοδευτική χρωματική κλίμακα σε αριθμό πυοσφαιρίων. Παραλλαγή αυτής της μεθόδου είναι ο εστέρας που χρησιμοποιείται ως υπόστρωμα της εστεράσης των λευκοκυττάρων να ελευθερώνει μια αρωματική αλκοόλη, που αντιδρά με διαζωνιακά άλατα η οποία δίνει αζωχρώματα. right|225px|thumb|Η χρωματική ποικιλία του προσδιορισμού της λευκοκυτταρικής εστεράσης
Αυτόματοι Αναλυτές Ούρων
Στους αυτόματους αναλυτές ούρων ο προσδιορισμός της λευκοκυτταρικής εστεράσεης γίνεται με την φυσική μέθοδο της ανακλασιμετρίας. Προηγείται η αντίδραση διαζώτωσης το χαρακτηριστικό χρώμα της οποίας μετριέται με την μέθοδο αυτή.
Τιμές αναφοράς
Φυσιολογικά το αποτέλεσμα της λευκοκυτταρικής εστεράσης είναι αρνητικό.
Όριο ευαισθησίας
Ο προσδιορισμός της λευκοκυτταρικής εστεράσης δεν μπορεί να αντικαταστήσει την μικροσκόπηση καθώς έχει όριο ευαισθησίας ισοδύναμο με 5 έως 15 πυοσφαίρια κατά οπτικό πεδίο. Αυτό κάνει τον προσδιορισμό της λιγότερο ευαίσθητο από την μικροσκόπηση των ούρων. Έτσι αν στη κλινική εικόνα του ασθενούς υπάρχει πυουρία (πυοσφαίρια στα ούρα) ή υπόνοια της πρέπει να ακολουθεί μικροσκοπικός έλεγχος ανεξάρτητα της τιμής της λευκοκυτταρικής εστεράσης.
Προβλήματα της μεθόδου
Σε αρκετές περιπτώσεις κατά τον προσδιορισμό της λευκοκυτταρικής εστεράσης μπορεί να υπάρχουν ψευδώς θετικά ή αρνητικά αποτελέσματα.
Ψευδώς αρνητικά αποτελέσματα
Η ανάλυση της λευκοκυτταρικής εστεράσης θα πρέπει να γίνεται σε πολύ πρόσφατα ούρα γιατί μετά την παρέλευση μιας ώρας τα πυοσφαίρια αρχίζουν και καταστρέφονται και δεν υπάρχει καλή συσχέτιση μεταξύ του αριθμού των πυοσφαιρίων και της δραστικότητας της λευκοκυτταρικής εστεράσης.
Βασιλόπουλο (αποσαφήνιση)
Με την ονομασία Βασιλόπουλο είναι γνωστοί οι παρακάτω οικισμοί της Ελλάδας:
Ινονού (ΤΔΒΚ)
Το Ινονού είναι χωριό της επαρχίας Γκαζιμαγούσας στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Σίντα. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκαζιμαγούσα
Έρκολε Α΄ των Έστε
Ο Έρκολε Α΄ (ιταλικά: Ercole I d'Este, 26 Οκτωβρίου 1431 – 15 Ιουνίου 1505) από τον Οίκο των Έστε, ήταν μαρκήσιος της Φερράρα και της Μόντενα (1471-1505). Τον αποκαλούσαν ο βόρειος άνεμος ή ο αδαμάντινος.
Βιογραφία
Εκπαιδεύτηκε στην Αυλή της Νάπολης το διάστημα 1445-60, όπου βασιλιάς της ήταν ο Αλφόνσος Ε΄ Ιβρέας-Τρασταμάρα. Μελέτησε πολεμικές τέχνες, ιπποτισμό και έμαθε να εκτιμά την τέχνη της αρχαιότητας στην αρχιτεκτονική και στις εικαστικές τέχνες. Αργότερα έγινε από τους πιο μεγάλους προστάτες της Τέχνης στην Αναγέννηση.
Το 1471 με την υποστήριξη της Βενετίας έγινε δούκας της Φερράρα, διαδεχόμενος τον ετεροθαλή (νόθο) αδελφό του Μπόρσο. Επωφελήθηκε από την απουσία του Νικολό, γιου του Μπόρσο, που ήταν στη Μάντουα. Όταν το 1476 ο Έρκολε Α΄ απουσίασε, ο Νικολό προσπάθησε να πάρει την εξουσία, αλλά ηττήθηκε και καρατομήθηκε, μαζί με τον εξάδελφό του Άτσο. Ο Έρκολε Α΄ νυμφεύτηκε την Ελεονόρα, εγγονή του Αλφόνσου Ε΄· η συμμαχία του με τη Νάπολη θα αποδεικνυόταν δυνατή.
Το διάστημα 1482-84 πολέμησε με τη Βενετία, η οποία συμμάχησε με τον πάπα Σίξτο Δ΄, τιμωρό του Έρκολε Α΄. Ο πόλεμος της Φερράρα προκλήθηκε για το μονοπώλιο του άλατος. Κατά τη διάρκεια της σύγκρουσης ο Έρκολε Α΄ ασθένησε και ακινητοποιήθηκε, ενώ οι πολιορκητές κατέστρεφαν τις γειτονικές περιοχές των Έστε, πράγμα που τον ταπείνωσε. Ο Έρκολε Ε΄ παραχώρησε το Πολεζίνε για να τελειώσει ο πόλεμος. Πράγματι συμφωνήθηκε ειρήνη στο Μπανιόλο και η Φερράρα γλίτωσε την καταστροφή και την ενσωμάτωση στο Παπικό κράτος.
Μετά από αυτό έμεινε ουδέτερος στον Ιταλικό πόλεμο των ετών 1494-98. Προσπάθησε το υπόλοιπο διάστημα της εξουσίας του να συμφιλιωθεί με τον πάπα. Απρόθυμα έκανε το γάμο του γιου του Αλφόνσου Α΄ με την Λουκρητία Βοργία, κόρη του πάπα Αλεξάνδρου ΣΤ΄. Πάντως ο γάμος έφερε αξιοσημείωτα εδάφη ως δώρο.
Ήταν ο μόνος που στα νομίσματά του είχε προσθέσει το θεϊκός (divus), όπως οι Ρωμαίοι αυτοκράτορες. Ήταν προστάτης των Τεχνών, ίσως ως αντιστάθμισμα για τις στρατιωτικές του ατυχίες. Με τη χορηγία του γινόταν θεατρικές παραστάσεις, με περίτεχνα σκηνικά και μουσικά ενδιάμεσα μέρη (intermezzi)· ήταν το πρώτο κοσμικό θέατρο από την αρχαιότητα. Ίδρυσε ένα μουσικό σύνολο, το καλύτερο της Ευρώπης, επισκιάζοντας και αυτό του Βατικανού. Για τον επόμενο αιώνα η Φερράρα ήταν το κέντρο της πρωτοποριακής μουσικής. Ο Έρκολε Α΄ έφερε ταλαντούχους μουσικούς από τη Γαλλία και τη Φλάνδρα στην Ιταλία. Οι πιο διάσημοι συνθέτες εργάστηκαν γι' αυτόν, όπως οι Αλεξάντερ Αγκρίκολα, Γιάκομπ Όμπρεχτ, Χάινριχ Άιζακ, Άντριαν Βίλαρτ και Ζοσκέν ντε Πρε, που έγραψε το Missa Hercules dux Ferrariae, έργο βασισμένο σε ένα θέμα από τις συλλαβές του ονόματος του δούκα και το αφιέρωσε σε αυτόν.
Κάλεσε τον νεαρό Λουντοβίκο Αριόστο στην Αυλή του. Υπό τον Έρκολε Α΄ η Φερράρα έγινε μία από τις ηγετικές πόλεις της Ευρώπης. Η πόλη διπλασιάστηκε σε έκταση, καθώς εκτελέστηκε το πρώτο πολεοδομικό σχέδιο της Αναγέννησης. Επέκτεινε τα τείχη της πόλης για να περιλάβει τη νέα έκταση και προσέλαβε γι' αυτό τον αρχιτέκτονα Μπιάτζο Ροσέττι. Πολλά από τα πιο διάσημα κτίρια της Φερράρα κτίστηκαν την περίοδο της εξουσίας του. Ήταν θαυμαστής του θρησκευτικού ζηλωτή Τζιρόλαμο Σαβοναρόλα, που καταγόταν από τη Φερράρα και μάλιστα ρωτούσε τη συμβουλή του Σαβοναρόλα για διάφορα, όχι μόνο πνευματικά, ζητήματα. Από την αλληλογραφία τους σώθηκαν περισσότερες από 10 επιστολές της δεκαετίας 1490. Όταν ο μεταρρυθμιστής μοναχός συνελήφθη από την Εκκλησία στη Φλωρεντία, ο Έρκολε Α΄ προσπάθησε να τον ελευθερώσει, αλλά ανεπιτυχώς: ο Σαβοναρόλα κάηκε στην πυρά το 1498.
O δούκας παρήγγειλε το 1503/04 στον Ζοσκίν ντε Πρε ένα έργο βασισμένο στον 50ο ψαλμό Ελεήσόν με, που απαναλάμβανε ο Σαβοναρόλα στη φυλακή του και έτσι ο συνθέτης έγραψε το μοτέτο Έλεος (Miserere). Απεβίωσε το 1505 και τον διαδέχθηκε ο πρωτότοκος γιος του Αλφόνσος Α΄.
Οικογένεια
Το 1473 νυμφεύτηκε την Ελεονόρα των Ιβρέα-Τραστάμαρα, κόρη του Φερδινάνδου Α΄ της Νάπολης και είχε τέκνα:
Είχε από τη σχέση του με την Ιζαμπέλλα Αρντουίν τα εξής τέκνα:
Εξωτερικοί σύνδεσμοι
Κατηγορία:Οίκος των Έστε Κατηγορία:Δούκες της Φερράρα Κατηγορία:Δούκες της Μόντενα Κατηγορία:Δούκες του Ρέτζο
Ιστορία του επαγγελματικού προσανατολισμού στην Ελλάδα
Περίοδος 1950-1975
Με το ν.δ 2656/53 στο Φ.Ε. Κ. 299/31-10-1953 στο άρθρο 3, παρ. 3 "περί οργάνωσης και ελέγχου της αγοράς εργασίας" δίνεται και ένας πρώτος ο ορισμός της έννοιας του επαγγελματικού προσανατολισμού : " ο επαγγελματικός προσανατολισμός δέον να λαμβάνει υπ" όψιν αφ' ενός μεν την σωματικήν και ψυχικήν ικανότητα, την κλίσιν και τας οικονομικάς και οικογενειακάς συνθήκας του ζητούντος επαγγελματικόν προσανατολισμόν και αφ' εταίρου την κατάστασην της αγοράς εργασίας και την προοπτικήν της επαγγελματικής εξελίξεως. Ο επαγγελματικός προσανατολισμός συνδυάζει τα ιδιαίτερα διαφέροντα δια την εκλογήν επαγγελμάτων με τας γενικότερας οικονομικάς και κοινωνικάς απόψεις και την γενικότερη κοινωνική πολιτικήν".
Υπουργείο εργασίας
Με απόφαση του υπουργού εργασίας, καθιερώνεται ο επαγγελματικός προσανατολισμός στο χώρο του υπουργείου εργασίας (Φ.Ε.Κ 189/22.09.1953 τευχ. Β) "περί καθορισμού των οργάνων και του τρόπου διοίκησης της υπηρεσιακής σχολής επαγγελματικού προσανατολισμού" το 1954 [4] Με βάση αυτό το νομικό πλαίσιο θα λειτουργήσει ειδική σχολή από την οποία θα βγουν οι πρώτοι σύμβουλοι επαγγελματικού προσανατολισμού.
Υπουργείο παιδείας
Με το ν.δ. 3971/1959 ιδρύονται κατώτερες επαγγελματικές σχολές καθώς και σχολή εκπαιδευτικών λειτουργών επαγγελματικής εκπαίδευσης [5] στο πρόγραμμα της οποίας ενσωματώνεται το αντικείμενο του επαγγελματικού προσανατολισμού με τίτλο "εισαγωγή στην οδηγητικήν" Ως σχολικό μάθημα εμφανίζεται στο επίσημο αναλυτικό πρόγραμμα του 1966 καθώς και στα αντίστοιχα αναλυτικά προγράμματα του 1967 και 1969 να διδάσκεται μια ώρα την εβδομάδα στη Β΄και Γ΄τάξη του γυμνασίου έως το 1973 όπου και σταματά να διδάσκεται ως χωριστό διακριτό σχολικό μάθημα και ενσωματώνεται στα σχολικά μαθήματα "αγωγή του πολίτου" και "οικονομία".
Υπουργείο εργασίας
Το θεσμικό πλαίσιο του Επαγγελματικού προσανατολισμού στα πλαίσια προγραμμάτων που υλοποιεί ο Ο.Α.Ε.Δ. επηρεάζεται η διαμόρφωσή του από τον πλαίσιο λειτουργίας του Γερμανικού Ομοσπονδιακού Ιδρύματος Εργασίας. Από το 1983 οι προσφερόμενες υπηρεσίες επαγγελματικού προσανατολισμού δεν περιορίζονται στην απλή πληροφόρηση, αλλά καταρτίζουν προγράμματα για νέους 15 -18 χρονών σύντομης κατάρτισης σε νέα επαγγέλματα. Στη σύντομη αυτή κατάρτιση δίνεται η δυνατότητα στους νέους να διαπιστώσουν μόνοι τους πιο επάγγελμα ταιριάζει καλύτερα στις ικανότητες, τα ενδιαφέροντά και στο σύστημα αξιών τους.
Οι υπηρεσίας του Ο.Α.Ε.Δ. :
Υπουργείο παιδείας
Η αναδιάρθρωση του εργατικού δυναμικού λόγω της οικονομικής κρίσης και της ένταξης της Ελλάδας στην Ε. Ο. Κ. μετατοπίζεται από τις υπηρεσίες του Ο.Α.Ε.Δ. στις υπηρεσίες του Υπ. Παιδείας αφήνοντας για τις υπηρεσίες του Ο.Α.Ε.Δ. τους μαθητές που δεν συνεχίζουν την σχολική εκπαίδευση. Στην στην επικράτηση της αλλαγής πολιτικής σημαντικό ρόλο θα διαδραματίσουν οι εισηγήσεις μελών του Κέντρου Εκπαιδευτικών Μελετών Και Επιμόρφωσης (Κ.Ε.Μ.Ε.) τα οποία μετεκπαιδεύτηκαν σε θέματα Επαγγελματικού Προσανατολισμού στη Μ. Βρετανία και τη Γαλλία. Με το άρθρο 28 του ν. 309/76 "περί οργανώσεως και διοικήσεως της γενικής εκπαιδεύσεως" ο Επαγγελματικός Προσανατολισμός εισάγεται ως υποχρεωτικό μάθημα στις γυμνασιακές τάξεις   και μετατρέπεται σε Σχολικό Επαγγελματικό Προσανατολισμό.
Στο πλαίσιο αυτό:
Περίοδος 1985-1994
Την περίοδο αυτή εμφανίζονται υπηρεσίες επαγγελματικού προσανατολισμού και στον ιδιωτικό τομέα με συνέπεια την αύξηση επαγγελματιών οι οποίοι ασχολούνται με τον επαγγελματικό προσανατολισμό. Η αύξηση των επαγγελματιών, που ασχολείται με τον επαγγελματικό προσανατολισμό, εκφράζεται μέσω της Ελληνικής Εταιρείας Συμβουλευτικής και Προσανατολισμού (ΕΛ.Ε.ΣΥ.Π.) η οποία εκδίδει σχετικό περιοδικό και διοργανώνει δράσεις που συμβάλουν στην εξάπλωση του θεσμού.
Δευτεροβάθμια εκπαίδευση[Επεξεργασία | επεξεργασία κώδικα]
Με το νόμο 1566/85 ιδρύονται συντονιστικά κέντρα με σκοπό να βοηθούν και να συντονίζουν εκπαιδευτικούς που θα υλοποιούσαν λειτουργίες του επαγγελματικού προσανατολισμού σε μαθητές που φοιτούσαν στη δευτεροβάθμια εκπαίδευση οι συντονιστές αυτοί με το ν. 1986/87 ονομάζονται υπεύθυνοι σχολικού και επαγγελματικού προσανατολισμού (Σ.Ε.Π.) ενώ προβλέπεται τα τα σχετικά μαθήματα να διδάσκονται από επιμορφωμένους καθηγητές όλων των ειδικοτήτων με προτεραιότητα αυτούς που έχουν επιμορφωθεί σε σχετικά σεμινάρια.
Το 1994 καταργείται ο ΣΕΠ από την Α΄ και την Β΄ του γυμνασίου.
Περίοδος 1994- 2010
Στα πλαίσια του Β' Επιχειρησιακού Πρόγραμματος Εκπαίδευσης και Αρχικής Επαγγελματικής Κατάρτισης (ΕΠΕΑΕΚ ΙΙ) [1 ]-, ιδρύεται το Εθνικό Κέντρο Επαγγελματικού Προσανατολισμού (Ε.Κ.Ε.Π.) με Π.Δ. (Φ.Ε.Κ. 179/29-7-1998) με σκοπό:
1.    την επιστημονική υποστήριξη του Υπουργείου Παιδείας και Εργασίας που σχεδιάζουν και εφαρμόζουν την πολιτική του Επαγγελματικού Προσανατολισμού στη χώρα μας.
2.    την ανάπτυξη της επικοινωνίας και τον συντονισμό δράσης των δημοσίων και ιδιωτικών φορέων παροχής υπηρεσιών Επαγγελματικού Προσανατολισμού.
3.    την δημιουργία εθνικού δικτύου ενημέρωσης και πληροφόρησης όλων των ενδιαφερομένων φορέων σε θέματα εκπαίδευσης κατάρτισης, τις επιχειρήσεις και ανταλλαγών με τις χώρες της Ευρωπαϊκής Ένωσης.
4.    την παροχή υπηρεσιών Επαγγελματικού Προσανατολισμού στους αρμόδιους κρατικούς φορείς, σε φορείς επαγγελματικής εκπαίδευσης και κατάρτισης, στις επιχειρήσεις καθώς και στις οργανώσεις των εργοδοτών και των εργαζομένων.
5.    την εκπαίδευση, κατάρτιση και επιμόρφωση στελεχών του τομέα Επαγγελματικού Προσανατολισμού σε συνεργασία ή και συμπληρωματικά με τους υπάρχοντες φορείς των δύο Υπουργείων (ΥΠΕΠΘ, Εργασίας).
6.    την πιστοποίηση της επάρκειας προσόντων στελεχών του τομέα Επαγγελματικού Προσανατολισμού και την τήρηση αντιστοίχου μητρώου.
7.    την ανάπτυξη κριτηρίων και προτύπων μεθόδων αξιολόγησης ανθρώπινου δυναμικού για την εκπαίδευση και κατάρτιση.
8.    την συνεργασία για θέματα αρμοδιότητας του με οργανισμούς, κέντρα και ινστιτούτα της ημεδαπής και της αλλοδαπής προς επίτευξη των στόχων του.
Τριτοβάθμια εκπαίδευση
Με τη χρηματοδότηση του Β' Επιχειρησιακό Πρόγραμμα Εκπαίδευσης και Αρχικής Επαγγελματικής Κατάρτισης (ΕΠΕΑΕΚ ΙΙ) ιδρύονται:
Δευτεροβάθμια εκπαίδευση
Παράλληλα επιμορφώνονται οι, εκπαιδευτικοί που θα τα στελεχώσουν ως υπεύθυνοι Σ.Ε.Π., ειδικοί πληροφόρησης και καθηγητές σύμβουλοι σε διάφορα ιδρύματα τριτοβάθμιας εκπαίδευσης.
Παραπομπές
Κατηγορία:Εκπαίδευση στην Ελλάδα Κατηγορία:Επαγγελματικός προσανατολισμός Κατηγορία:Ιστορία
Σιδηροδρομικό δυστύχημα στο Μπαντ Άιμπλινγκ
Στις 9 Φεβρουαρίου 2016, δύο επιβατικά τρένα με το σήμα "Meridian" ενεπλάκησαν σε μετωπική σύγκρουση στο Μπαντ Άιμπλινγκ στη νοτιοανατολική Γερμανία. Από τους περίπου 150 επιβαίνοντες στα δύο τρένα, 12 άτομα έχασαν τη ζωή τους και άλλα 85 τραυματίστηκαν, εκ των οποίων τα 24 σοβαρά.
Δύο μήνες μετά το ατύχημα, οι ανακριτές ανακοίνωσαν ότι προκλήθηκε από τον αρμόδιο ρυθμιστή κυκλοφορίας τρένων των Γερμανικών Σιδηροδρόμων, ο οποίος έδωσε λανθασμένες εντολές στα δύο τρένα ενώ αποσπάστηκε από ένα παιχνίδι που έπαιζε στο κινητό του. Ο ρυθμιστής κυκλοφορίας επιδείνωσε περαιτέρω το σφάλμα του όταν, μόλις το αντιλήφθηκε, προσπάθησε να στείλει κωδικούς έκτακτης ανάγκης στα τρένα, αλλά εισήγαγε λάθος συνδυασμό στον υπολογιστή του.
Το δυστύχημα
Τα δύο τρένα ήταν Stadler FLIRT 3 πολλαπλών μονάδων, τα οποία λειτουργούσαν με την επωνυμία "Meridian" από την Bayerische Oberlandbahn (BOB), θυγατρική της "Transdev" Γερμανίας. Το τρένο με κατεύθυνση ανατολικά ήταν μια μονάδα έξι βαγονιών με 333 θέσεις (ET 325), που είχε προγραμματιστεί να εκτελεί δρομολόγια από το Μόναχο στο Ρόζενχαϊμ, ενώ το τρένο με κατεύθυνση δυτικά ήταν μονάδα τριών βαγονιών με 158 θέσεις (ET 355), προγραμματισμένη να εκτελεί δρομολόγια από το Ρόζενχαϊμ στο Χόλτσκίρχεν. Υπήρχαν περισσότεροι από 150 επιβάτες στα δύο τρένα, σημαντικά λιγότεροι από το συνηθισμένο λόγω των διακοπών των Απόκρεω. Τα τρένα ήταν εξοπλισμένα με συνολικά τρία καταγραφικά συμβάντων τρένων. Η γραμμή και τα δύο τρένα ήταν εξοπλισμένα με ΡΖΒ, ένα σύστημα προστασίας αμαξοστοιχίας που σχεδιάστηκε για να ενισχύει τη σηματοδότηση από την πλευρά της γραμμής και να εμποδίζει τους οδηγούς να περνούν κατά λάθος σήματα σε κίνδυνο.
Τα τρένα με κατεύθυνση ανατολικά και δυτικά ήταν προγραμματισμένα να περάσουν το ένα το άλλο στο σιδηροδρομικό σταθμό Κόλμπερμοορ, με το τρένο με κατεύθυνση δυτικά (Μ 79506 ) προς την κατεύθυνση του Μονάχου με χρονοδιάγραμμα για να περιμένει πέντε λεπτά για το τρένο με κατεύθυνση ανατολικά από το Μόναχο (Μ 79505) για να φθάσει. Το τρένο με προορισμό δυτικά αναχώρησε από το Κόλμπερμοορ σύμφωνα με το πρόγραμμα, αλλά το τρένο με προορισμό ανατολικά ήταν τέσσερα λεπτά πίσω από το χρονοδιάγραμμα.Το ένα τρένο ταξίδευε με 52 χ.α.ώ. και το άλλο με 87χ.α.ώ.
Επιχείρηση διάσωσης
μικρογραφία| Ένα από τα λιγότερο κατεστραμμένα βαγόνια μικρογραφία| Τρένο μηχανικής έκτακτης ανάγκης έτοιμο για λειτουργία στο Κόλμπερμοορ Στην επιχείρηση διάσωσης συμμετείχαν συνολικά περίπου 700 εργαζόμενοι της υπηρεσίας έκτακτης ανάγκης, μεταξύ των οποίων 180 πυροσβέστες, 215 αστυνομικοί της πολιτείας της Βαυαρίας, 50 αστυνομικοί της ομοσπονδιακής αστυνομίας, 30 υπάλληλοι ομοσπονδιακής πολιτικής προστασίας της "Τεχνικής Βοήθειας" και 200 διασώστες από τον Βαυαρικό Ερυθρό Σταυρό, μεταξύ των οποίων Μονάδες υδατικής διάσωσης και ορεινής διάσωσης. Συνολικά 11 ελικόπτερα συμμετείχαν στις προσπάθειες διάσωσης. Αεροπορικά ασθενοφόρα τόσο από τη Γερμανία όσο και από την Αυστρία χρησιμοποιήθηκαν για τη μεταφορά των τραυματιών στα νοσοκομεία.
Ο τόπος του δυστυχήματος ήταν δύσκολο να προσεγγιστεί επειδή βρίσκεται ανάμεσα στο δάσος Στούκενχολτς και ο σε κανάλι ποταμός Μάνγκφαλ Αυτό έκανε το έργο διάσωσης πολύ πιο δύσκολο, επειδή οι διασώστες έπρεπε να μεταφερθούν με βάρκα και η διακομιδή τραυματιών έπρεπε να υποστηριχθεί από αέρος. Οι τραυματίες ανασύρθηκαν με βάρκα στην απέναντι όχθη του ποταμού.
Αντίδραση
Ο Γερμανός υπουργός Μεταφορών Αλεξάντερ Ντόμπριντ επισκέφθηκε τον τόπο του δυστυχήματος. Είπε ότι ήταν ένα «τρομακτικό θέαμα». Ο υπουργός Εσωτερικών της Βαυαρίας Γιοάχιμ Χέρμανν είπε ότι ήταν «δύσκολο να κατανοήσει κανείς» πώς συνέβη το ατύχημα. Η καγκελάριος Άνγκελα Μέρκελ δήλωσε ότι είναι «απογοητευμένη και λυπημένη» από τη συντριβή. Ο Γερμανός υπουργός Εξωτερικών Φρανκ-Βάλτερ Σταϊνμάγερ δήλωσε: «Τα θερμά μου συλλυπητήρια πηγαίνουν στις οικογένειές τους». Ο υπουργός-Πρόεδρος της Βαυαρίας Χορστ Ζεεχόφερ είπε ότι «ολόκληρη η Βαυαρία έχει κλονιστεί».
Οι έρευνες
μικρογραφία| Γραφείο ρύθμισης κυκλοφορίας του σιδηροδρομικού σταθμού Μπαντ Άιμπλινγκ, το οποίο λειτουργεί επίσης ως κέντρο σηματοδότησης για τους σιδηροδρομικούς σταθμούς σε Κόλμπερμοοορ, Χόιφελντ και Μπαντ Άιμπλινγκ - Κουρπαρκ Η Γερμανική Υπηρεσία Διερεύνησης Σιδηροδρομικών Ατυχημάτων ξεκίνησε έρευνα με αριθμό 04/2016 για το δυστύχημα. Η γερμανική αστυνομία ξεκίνησε ξεχωριστή έρευνα. Η αστυνομία επιβεβαίωσε ότι οι εννέα από τους έντεκα θανάτους ταυτοποιήθηκαν ως ντόπιοι από τις περιφέρειες Ρόζενχαϊμ και Τρόινσταϊν ηλικίας 24–59 ετών. Η αιτία αυτού του δυστυχήματος ήταν ασαφής. Μέχρι το απόγευμα της 9ης Φεβρουαρίου 2016, ο ομοσπονδιακός υπουργός Μεταφορών Αλεξάντερ Ντόμπριντ ανέφερε ότι είχαν ανακτηθεί δύο από τα τρία καταγραφικά συμβάντων τρένων των τρένων. Το τρίτο βρισκόταν ακόμα σε ένα από τα σφηνωμένα βαγόνια του τρένου. Στις 12 Φεβρουαρίου ανακοινώθηκε ότι και το τρίτο καταγραφικό συμβάντων είχε ανακτηθεί. Η αστυνομία είπε ότι ο καταγραφέας ήταν κατεστραμμένος, αλλά θα γίνονταν προσπάθειες για την εξαγωγή των δεδομένων. Τα δεδομένα από τα άλλα δύο καταγραφικά δεν είχαν δώσει μέχρι στιγμής ένδειξη ανθρώπινου λάθους από την πλευρά του πληρώματος του τρένου.
Σε συνέντευξη Τύπου στις 16 Φεβρουαρίου 2016, ο τοπικός εισαγγελέας εντόπισε το «ανθρώπινο λάθος» ως την αιτία της συντριβής. Ένας ρυθμιστής κυκλοφορίας κυκλοφορίας τρένων στο κέντρο σηματοδότησης στο Μπαντ Άιμπλινγκ είχε δώσει λάθος οδηγία. Οι Γερμανοί ερευνητές είπαν ότι δεν βρήκαν στοιχεία μηχανικής βλάβης ή τεχνικών ελαττωμάτων που θα προκαλούσαν τη συντριβή. Ο ρυθμιστής κυκλοφορίας κατηγορήθηκε επίσης για επικίνδυνη παρέμβαση στους σιδηρόδρομους, που τιμωρείται με φυλάκιση έως και δέκα ετών. αριστερά|μικρογραφία|105x105εσ| Zs 1 δευτερεύον σήμα Πολλά κύρια σήματα των γερμανικών σιδηροδρόμων είναι εξοπλισμένα με ένα πρόσθετο δευτερεύον σήμα που ονομάζεται "Zs 1" (εμφανίζεται ως τρεις λευκές κουκκίδες σε σχήμα τριγώνου). Αυτό το δευτερεύον σήμα αντικαθιστά γραπτή εντολή που εξουσιοδοτεί τον μηχανοδηγό να περάσει το σήμα ενώ εμφανίζει στάση. Ο ρυθμιστής κυκλοφορίας του τρένου μπορεί να το ενεργοποιήσει από το κιβώτιο σημάτων. Δεν υπάρχουν χειριστήρια ασφαλείας στο κουτί σήματος, εκτός από ειδικούς κανόνες λειτουργίας, ώστε ο αποστολέας να ενεργοποιεί ένα σήμα Zs 1. Όταν εμφανίζεται ένα δευτερεύον σήμα Zs 1 στον μηχανοδηγό, πρέπει να πατήσει και να κρατήσει πατημένο το κουμπί του ΡΖΒ "Befehl" ("διαταγή") στην καμπίνα ενώ μετακινεί την αμαξοστοιχία πάνω από έναν ενεργό επαγωγέα έκτακτης ανάγκης 2000 Hz που βρίσκεται στο κύριο σήμα. Ακούγεται ένας προειδοποιητικός ήχος στην καμπίνα για να αναγνωρίσει στον οδηγό ότι πατάει το κουμπί Γραπτή διαταγή. Αν σε σταθμό το Ζ 1 σήμα είναι το τελευταίο, αφού ολόκληρο το τρένο έχει περάσει το σήμα στάσης και τυχόν επόμενα σημεία (με ταχύτητα που δεν υπερβαίνει τα 40 χ.α.ώ. ), ο μηχανοδηγός μπορεί να συνεχίσει με κανονική ταχύτητα. Το δευτερεύον σήμα Zs 1 υποτίθεται ότι χρησιμοποιείται μόνο σε περιπτώσεις όπου δεν μπορεί να καθοριστεί μια διαδρομή για μια αμαξοστοιχία. Υπάρχουν ενότητες στο εγχειρίδιο κανόνων για το πώς και πότε μπορεί να ενεργοποιηθεί με ασφάλεια, αλλά σύμφωνα με τον τοπικό εισαγγελέα, αυτοί οι κανόνες δεν τηρήθηκαν.
Τον Απρίλιο του 2016 αποκαλύφθηκε ότι ο ρυθμιστής κυκλοφορίας έπαιζε ένα παιχνίδι στο κινητό του εκείνη την εποχή. Αφού συνειδητοποίησε ότι είχε κάνει λάθος, επιτρέποντας και στα δύο τρένα να προχωρήσουν, πληκτρολόγησε λανθασμένο αριθμό όταν προσπάθησε να πραγματοποιήσει κλήση έκτακτης ανάγκης. Δεν υπήρχε τεχνική βλάβη ούτε στα τρένα ούτε στο σύστημα σηματοδότησης. Με αυτά τα νέα ευρήματα, οι εισαγγελείς αντέστρεψαν την αρχική τους υπόθεση για τη διάσπαση προσοχής μετατρέποντάς το σε κατηγορία παράβασης καθήκοντος, η οποία επισύρει βαρύτερη ποινή – ως αποτέλεσμα εκδόθηκε ένταλμα σύλληψης και ο ρυθμιστής κυκλοφορίας του τρένου προφυλακίστηκε από τις 12 Απριλίου 2016. Οι εισαγγελείς άσκησαν τις κατηγορίες στο δικαστήριο στο Τρόινσταϊν στα μέσα Ιουλίου 2016 με δώδεκα κατηγορίες ακούσιας ανθρωποκτονίας, δηλ. φόνους από αμέλεια και 89 κατηγορίες ακούσιων τραυματισμών από αμέλεια. Η κύρια δίκη ορίστηκε για επτά ημέρες μεταξύ 10 Νοεμβρίου και 5 Δεκεμβρίου 2016. Την πρώτη μέρα της δίκης, ο κατηγορούμενος ομολόγησε τις κατηγορίες που του απάγγειλαν οι εισαγγελείς, αλλά ο συνήγορός του ήθελε να εκτιμηθεί ο βαθμός ενοχής στη διαδικασία που ακολούθησε. Παρόλο που έδειξε κάποιο βαθμό συμπόνιας για τα θύματα, ο κατηγορούμενος αρνήθηκε να απαντήσει σε ερωτήσεις σχετικά με την ένταση της ενασχόλησής του με το παιχνίδι στο κινητό.
Ο πραγματογνώμονας από το συμβούλιο έρευνας της EUB είχε αποδείξει στο δικαστήριο ότι η τεκμηρίωση για το τμήμα αλληλασφάλισης ήταν παλαιό, ελαφρώς λανθασμένο και δεν περιείχε οδηγίες για το ραδιόφωνο έκτακτης ανάγκης. Παρ' όλα αυτά, η πραγματική ρύθμιση αλληλασφάλισης ήταν λογική και πλήρως λειτουργική με τρόπο που ένας έμπειρος ρυθμιστής κυκλοφορίας κυκλοφορίας τρένων μπορούσε να χειριστεί σωστά. Ο κατηγορούμενος, ωστόσο, δεν είχε ακολουθήσει γενικές οδηγίες για την αντιμετώπιση προβλημάτων: εάν είχε ελέγξει ξανά τις υπάρχουσες διαδρομές στον πίνακα του κιβωτίου σήματος, τότε θα έπρεπε να είχε εντοπίσει εύκολα τη διαδρομή που ορίστηκε για το τρένο από το Κόλμπερμοορ που εμπόδιζε αυτόματα το σήμα εξόδου για το Μπαντ Άιμπλινγκ. Ούτε έδωσε από τον ασύρματο στον μηχανοδηγό οδηγίες για να προχωρήσει αργά κάτω από τις ασυνήθιστες συνθήκες. Το αρχικό λάθος είχε συμβεί λίγο νωρίτερα, ωστόσο: με ένα από τα τρένα να καθυστερεί, επέλεξε να μετακινήσει τη διέλευση του τρένου από το Κόλμπερμοορ στο Μπαντ Άιμπλινγκ κάνοντας ταχυδακτυλουργικά σεω μερικά από τα σήματα. Με καθυστέρηση μόλις τεσσάρων λεπτών, ωστόσο, αυτή η ενέργεια δεν ήταν δικαιολογημένη.
Το δικαστήριο έκρινε στις 5 Δεκεμβρίου ότι ήταν ένοχος για όλες τις κατηγορίες και καταδικάστηκε σε τριάμισι χρόνια φυλάκιση. Η ετυμηγορία είναι οριστική καθώς οι δικηγόροι του Μίχαελ Π. (40 ετών) παραιτήθηκαν από κάθε έφεση μια εβδομάδα αργότερα. Τον Ιούλιο του 2018 αφέθηκε ελεύθερος με αναστολή αφού είχε εκτίσει τα δύο τρίτα της ποινής φυλάκισης. Αυτό αναμενόταν ήδη λίγο μετά την καταδίκη, καθώς είναι σύμφωνο με το γερμανικό δίκαιο.
Μια προκαταρκτική έκθεση δημοσιεύθηκε από τη γερμανική υπηρεσία έρευνας στις 7 Μαρτίου 2017. Η αναφορά ανέφερε ότι η υποδομή ήταν πλήρως λειτουργική, αλλά ότι κάποια τεκμηρίωση ήταν ελαφρώς ξεπερασμένη (για παράδειγμα, αναφέρθηκε ένας αχρησιμοποίητος σταθμός πλήρωσης ραδιοφώνου GSM-R). Το ανακατασκευασμένο χρονοδιάγραμμα έδειξε ότι μια κλήση έκτακτης ανάγκης ξεκίνησε για πρώτη φορά 35 δευτερόλεπτα πριν από τη συντριβή, αλλά σε λάθος ομάδα κλήσης έκτακτης ανάγκης. Η τελική έκθεση της έρευνας δημοσιεύθηκε στις 29 Οκτωβρίου 2018.
Χρονοδιάγραμμα
μικρογραφία| Το σήμα εξόδου στο Μπαντ Άιμπλινγκ - Κούρπαρκ.Την ημέρα του ατυχήματος τρεις λευκές κουκκίδες κάτω από την κόκκινη ένδειξη επέτρεψαν στο τρένο να το περάσει Το ανακατασκευασμένο χρονοδιάγραμμα δείχνει ότι το τρένο 79506 με κατεύθυνση δυτικά εισήλθε στο τμήμα προς Κόλμπερμοορ στις 6:37. Η πρώτη ενέργεια στην ακόλουθη σειρά γεγονότων έγινε στις 6:38 όταν ο διεκπεραιωτής του τρένου έθεσε τα σήματα για το τρένο επιτρέποντας τόσο την είσοδο στο σταθμό Κόλμπερμοορ όσο και την έξοδο προς το Μπαντ Άιμπλινγκ. Το τρένο με κατεύθυνση δυτικά έφτασε στο σταθμό στις 6:40. Το τρένο έπρεπε να περιμένει μέχρι τις 6:45 στην πλατφόρμα για να φτάσει το τρένο με προορισμό τα ανατολικά.
Το τρένο 79505 με κατεύθυνση ανατολικά φτάνει στο σταθμό Μπαντ Άιμπλινγκ στις 6:42. Εφόσον το σήμα εξόδου στο Κόλμπερμοορ είχε ρυθμιστεί να περάσει, το κιβώτιο σημάτων απέκλεισε το τμήμα μονής γραμμής προς το Μπαντ Άιμπλινγκ για αυτό το τρένο. Ωστόσο, ο ρυθμιστής κυκλοφορίας του τρένου προσπάθησε να βάλει το σήμα εξόδου για το τρένο με κατεύθυνση ανατολικά από το Μπαντ Άιμπλινγκ προς το Κόλμπερμοορ. Έλυσε την κατάσταση υποθέτοντας ένα τεχνικό σφάλμα χρησιμοποιώντας το σήμα αντικατάστασης "διαταγή" στις 6:43 για το σήμα εξόδου στο σταθμό και ένα άλλο σήμα αντικατάστασης στον ακόλουθο σταθμό Μπαντ Άιμπλινγκ - Κούρπαρκ στις 6:45. Τώρα και τα δύο τρένα ήταν ελεύθερα να εισέλθουν στο τμήμα μονής τροχιάς προς την αντίθετη κατεύθυνση.
Το τρένο με κατεύθυνση ανατολικά φεύγει από τον σταθμό Μπαντ Άιμπλινγκ στις 6:43:38. Ο χρόνος λήφθηκε από το καταγραφικό της αμαξοστοιχίας καθώς το τρένο περνά πάνω από έναν ενεργό επαγωγέα PZB στο σήμα σε κίνδυνο. Το τρένο με κατεύθυνση δυτικά 79506 στο Κόλμπερμοορ περιμένει την κανονική ώρα αναχώρησης αφήνοντας το σταθμό στις 06:45:02. Το καταγραφικό τρένου του τρένου 79505 με προορισμό τα ανατολικά έδειξε μια στάση στις 06:45:14 στο Μπαντ Άιμπλινγκ Κούρπαρκ συνεχίζοντας γρήγορα στο τμήμα μονής τροχιάς. Το σήμα σε κίνδυνο στο Μπαντ Άιμπλινγκ Κούρπαρκ καταγράφηκε στις 06:45:46 (βλ. εικόνα).
Λίγο αργότερα ο ρυθμιστής κυκλοφορίας αναγνώρισε την κατάσταση με τα δύο τρένα να εμφανίζονται στην ίδια γραμμή, ενώ οι μηχανοδηγοί δεν μπορούν να δουν ο ένας τον άλλον λόγω μιας καμπύλης κοντά στα έργα αποχέτευσης του Μπαντ Άιμπλινγκ. Στις 06:46:20 εκδόθηκε σήμα έκτακτης ανάγκης από τον ρυθμιστή κυκλοφορίας του τρένου που ελήφθη από άλλους εργαζόμενους αλλά όχι από τους μηχανοδηγούς. Και τα δύο καταγραφικά τρένων δείχνουν πέδηση έκτακτης ανάγκης στις 06:46:55, μόλις ένα δευτερόλεπτο πριν από τη σύγκρουση. Πριν την πέδηση έκτακτης ανάγκης τα τρένα ταξίδευαν με 56 km/h και 92 km/h αντίστοιχα. Οι τελευταίες καταχωρήσεις στα καταγραφικά τρένων στις 06:46:56 δείχνουν τις υπόλοιπες ταχύτητες 52 km/h και 87 km/h. Η παροχή ενέργειας για το εναέριο δίκτυο διακόπηκε αυτόματα στις 6:47:02 υποθετικά λόγω βραχυκυκλώματος.
Συστάσεις
Η έκθεση έρευνας που εκδόθηκε το 2017 συνιστούσε να τροποποιηθούν οι επιλογές μενού στα τερματικά GSM-R, έτσι ώστε μετά το πάτημα του κουμπιού έκτακτης ανάγκης, να είναι διαθέσιμη μόνο μία επιλογή μενού. Αυτό το μοναδικό στοιχείο μενού θα συνδύαζε τις λειτουργίες έκτακτης ανάγκης συντήρησης τροχιάς (κωδικός 569) και έκτακτης ανάγκης τρένου (κωδικός 299). Η ύπαρξη δύο λειτουργιών έκτακτης ανάγκης προέρχεται από το γενικό πρότυπο GSM-R για τον καθορισμό μόνο ενός κωδικού έκτακτης ανάγκης για τρένα. Προκειμένου να επιτραπεί στους εργαζόμενους της γραμμής να συνεχίσουν να προειδοποιούν έναν αποστολέα τρένου (για ένα εμπόδιο που βρήκαν), οι Γερμανικοί Σιδηρόδρομοι δεν προσπάθησαν να αλλάξουν το εναρμονισμένο πρότυπο σε επίπεδο ΕΕ, αλλά ζήτησε ένα δεύτερο κανάλι από την εθνική ρυθμιστική αρχή ( Eisenbahnbundesamt ) που εγκρίθηκε. Με αυτόν τον τρόπο τα προηγούμενα μη ψηφιακά τηλέφωνα χειρός θα μπορούσαν να αντικατασταθούν από νέα βήμα προς βήμα. Ως αποτέλεσμα, οι εργαζόμενοι στην σιδηροδρομική γραμμή και οι μηχανοδηγοί έχουν μόνο ένα κανάλι έκτακτης ανάγκης, μόνον ο ρυθμιστής κυκλοφορίας του τρένου έχει δύο.
Εξωτερικοί σύνδεσμοι
Κατηγορία:Σιδηροδρομικά ατυχήματα και δυστυχήματα
Ροδόλφος Α΄ της Βοημίας
Νεανικά έτη
Ήταν ο πρωτότοκος γιος του Αλβέρτου Α΄ δούκα της Αυστρίας και της Ελισάβετ των Γκορίτσια, κόρης του Μάινχαρντ δούκα της Καρινθίας. Όταν ο πατέρας του έγινε βασιλιάς της Γερμανίας ως Αλβέρτος Α΄, παραχώρησε το δουκάτο της Αυστρίας στον γιο του, που το ανέλαβε ως Ροδόλφος Γ΄.
Ο Βεντσεσλάβος Β΄ είχε νυμφευτεί την Ελισάβετ-Ριτσέζα, μόνο τέκνο του Πσέμισλ Β΄ της Πολωνίας και έτσι έγινε βασιλιάς της Πολωνίας. Το 1305 ο Βεντσεσλάβος Β΄ απεβίωσε και ο Αλβέρτος Α΄, που ήθελε ισχυρότερη τη θέση των Αψβούργων στα γύρω βασίλεια, νύμφευσε το 1306 τον Ροδόλφο με τη χήρα Ελισάβετ-Ριτσέζα. Από τότε ο Ροδόλφος έγινε τιτουλάριος βασιλιάς της Πολωνίας.
Στη Βοημία οι υποστηρικτές του Ερρίκου απέρριπταν τον Ροδόλφο. Όταν πήγε να πάρει τα αποθέματα αργύρου από το Kutná Hora, προκλήθηκε εξέγερση με αρχηγό έναν ευγενή του Οίκου των Στρακοβίτσε. Ο Ροδόλφος πολιόρκησε το φρούριο Horažďovice των στασιαστών, αλλά ως συνέπεια χρόνιων στομαχικών προβλημάτων, απεβίωσε στο στρατόπεδο (μάλλον από γαστροεντερική διάτρηση) το 1307. Τάφηκε στον καθεδρικό του Αγ. Βίτου στην Πράγα.
Δεν άφησε απογόνους και οι Αψούργοι προσπάθησαν να αποκτήσουν τη Βοημία, αλλά οι εκεί ευγενείς επανέφεραν τον Ερρίκο από την Καρινθία ως βασιλιά τους. Ο Ερρίκος τους αντάμειψε με χάρτα προνομίων και άφησε τον θρόνο τρία έτη μετά. Η απώλεια της Βοημίας του Ροδόλφου έκανε τους Αψβούργους να διαπληκτίζονται μεταξύ τους για εδάφη και αποκορύφωμα ήταν η δολοφονία του Αλβέρτου Α΄ από τον ανιψιό του Ιωάννη.
Οικογένεια
Το 1300 νυμφεύτηκε τη Λευκή των Καπετιδών, κόρη του Φιλίππου Γ΄ της Γαλλίας. Η Λευκή απεβίωσε το 1305.
Το 1306 έκανε δεύτερο γάμο με την Ελισάβετ-Ριτσέζα των Πιάστ, κόρη του Πσέμισλ Β΄ της Πολωνίας. Ούτε από αυτόν τον γάμο αποκτήθηκαν τέκνα.
Πηγές
Κατηγορία:Οίκος των Αψβούργων Κατηγορία:Δούκες της Αυστρίας Κατηγορία:Βασιλείς της Βοημίας
÷ (άλμπουμ)
Παραπομπές
Κατηγορία:Άλμπουμ του 2017
Τζων Γκρηκ (περιοδικό)
Δημιουργός του χαρακτήρα υπήρξε ο συγγραφέας Νίκος Β. Ρούτσος, ο οποίος τον πρωτοπαρουσίασε σε ραδιοφωνικά σκετς από το Β’ πρόγραμμα της Ελληνικής Ραδιοφωνίας (Ε.Ι.Ρ.) το 1956 με τον τίτλο «Οι περιπέτειες του Τζων Γκρηκ».
Η πρωτοφανής επιτυχία της εκπομπής ήταν η αιτία να μεταφερθούν οι «Περιπέτειες του Τζων Γκρηκ» και στο χαρτί.
Ινονού (Εσκίσεχιρ)
Το Ινονού είναι μια πόλη στην Επαρχία Εσκίσεχιρ στην περιοχή Κεντρικής Ανατολίας στην Τουρκία. Το 2009 είχε πληθυσμό 7228 κατοίκους.
Τζων Γκρηκ (περιοδικό)
Το περιοδικό, που εκδόθηκε τον Ιούνιο του 1958 με τον ίδιο τίτλο της εκπομπής από τις εκδόσεις «Πελαργός», ανήκει στον χώρο των παιδικών λαϊκών αναγνωσμάτων σε εβδομαδιαία φυλλάδια.
Ινονού (Εσκίσεχιρ)
Εξωτερικοί σύνδεσμοι
Κατηγορία:Πόλεις της Τουρκίας